Diari Oficial de la Generalitat Valenciana


Sumari del DOGV 5228, del 28-03-2006 (2006/3084)

RESOLUCIÓ de 8 de març de 2006, de la Direcció General d'Administració Autonòmica, per la qual es fa pública la relació de cursos homologats de formació contínua corresponents a les organitzacions sindicals, signants del 3r Acord de Formació Contínua amb les Administracions Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5228

Data del DOGV
:   28-03-2006

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2006/3084


Data del document
:   08-03-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * sindicat
    * formació en el lloc de treball
    * reconeixement d'estudis

RESOLUCIÓ de 8 de març de 2006, de la Direcció General d'Administració Autonòmica, per la qual es fa pública la relació de cursos homologats de formació contínua corresponents a les organitzacions sindicals, signants del 3r Acord de Formació Contínua amb les Administracions Públiques. [2006/3084]  
El 9 de juliol de 1997 es va subscriure l'Acord de Col·laboració en matèria de formació entre la Generalitat Valenciana i les centrals sindicals més representatives, en l'àmbit de la Mesa General de Negociació de la Generalitat Valenciana. En l'esmentat Acord s'estableix que la Comissió de Formació, constituïda en l'àmbit de la Mesa General de Negociació de la Generalitat Valenciana, validarà les accions formatives proposades per les organitzacions sindicals, a l'efecte de la seua consideració en qualsevol procés d'acreditació de mèrits en la Generalitat Valenciana.  
A partir de la firma de l'Acord, els cursos de formació contínua promoguts per les organitzacions sindicals seran validats per la Comissió de Formació constituïda en l'àmbit de la mesa general de negociació de la Generalitat Valenciana, després de la seua aprovació per aquesta, i reunits tots els requisits continguts en la clàusula 9 de l'Acord esmentat.  
Tot seguit es procedirà a la seua publicació en el Diari Oficial de la Generalitat Valenciana.  
En la sessió de data 23 de febrer de 2006, la Comissió de Formació, constituïda en l'àmbit de la Mesa General de Negociació de la Generalitat Valenciana, va adoptar l'Acord de considerar validades les accions formatives organitzades per les centrals sindicals UGT-FSP, UGT-FETE, CCOO i CSI-CSIF, signants del 3r Acord de Formació Contínua en les Administracions Públiques relatives a l'exercici 2005.  
Per tot això, com a president de la Comissió Paritària de Formació, constituïda en l'àmbit de la Mesa General de Negociació de la Generalitat Valenciana, i d'acord amb les competències atribuïdes a la Direcció General d'Administració Autonòmica en matèria de formació, en l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Article únic  
Fer pública la relació de cursos de formació contínua corresponents a les organitzacions sindicals signants signants del 3r Acord de Formació Contínua en les Administracions Públiques, relatives a l'exercici 2005, accions formatives validades per la Comissió de Formació constituïda en l'àmbit de la Mesa General de Negociació de la Generalitat Valenciana, que figuren en l'annex de la present Resolució.  
València, 8 març de 2006.. El director general d'Administració Autonòmica: Miguel Antonio Crespo Marzal.